ນັກ​ຄົ້ນ​ຄວ້າ ກຳ​ລັງ​ຄົ້ນ​ຄິດ ເທັກ​ໂນ​ໂລ​ຈີ ການສື່​ສານ​ ​ລະ​ຫວ່າງ ຄວາມ​ຄິດ​ຂອງ​ມະ​ນຸດ ກັບ ເຄື່ອງ​ຈັກ
ລົດແຂ່ງ​ບັງ​ຄັບ​ທີ່​ວ່ານີ້ ແມ່ນບໍ່​ໄດ້​ຖືກ​ຄວບ​ຄຸມ​ດ້ວຍ​ນິ້ວ​ມື, ແຕ່​ມັນ​ຖືກ​ຄວບ​ຄຸ​ມ​ດ້ວຍ​ຈິດ. ຜູ້​ຊະ​ນະ​ເລີດ​ໃນ​ການ​ແຂ່ງ​ຂັນ​ນີ້​ແມ່ນ​ທ້າວ ຮໍ​ເຮ ເຣ​ຊິນອ​ສ.
ລອງຈິນຕະນາການໃສ່ອຸປະກອນ ທີ່ເຮັດໃຫ້ທ່ານສາມາດສື່ສານກັບຄວາມຄິດຂອງທ່ານໂດຍກົງກັບເຄື່ອງຈັກໄດ້ເບິ່ງ ບັນດານັກຄົ້ນຄວ້າ ແລະ ບໍລິສັດຕ່າງໆໄດ້ພາກັນເຮັດວຽກ ກ່ຽວກັບ ເທັກໂນໂລຈີຊະນິດນີ້ ແລະ ໄດ້ສ້າງອຸປະກອນທີ່ສາມາດອ່ານສັນຍານຈາກສະໝອງຂອງທ່ານໄດ້ ບໍລິສັດແຫ່ງນຶ່ງທີ່ມີແຫຼ່ງຄວາມຮູ້ຕ່າງໆໃນຫ້ອງທົດລອງ Harvard Innovation ນັ້ນແມ່ນກຳລັງເຮັດວຽກ ກ່ຽວກັບ ການສື່ສານພົວພັນລະຫວ່າງ ຄວາມຄິດຂອງມະນຸດ ກັບ ເຄື່ອງຈັກ ນັກຂ່າວວີໂອເອ ເອລິຊາເບັດ ລີ ມີລາຍງານ ເຊິ່ງ ພຸດທະສອນ ຈະນຳເອົາລາຍລະອຽດມາສະເໜີທ່ານໃນອັນດັບຕໍ່ໄປ ລົດແຂ່ງບັງຄັບທີ່ວ່ານີ້ ແມ່ນບໍ່ໄດ້ຖືກຄວບຄຸມດ້ວຍນິ້ວມື, ແຕ່ມັນຖືກຄວບຄຸມດ້ວຍຈິດ ຜູ້ຊະນະເລີດໃນການແຂ່ງຂັນນີ້ແມ່ນທ້າວ ຮໍເຮ ເຣຊິນອສ ທ້າວ ຮໍເຮ ເຣຊິນອສ, ຜູ້ຊະນະການແຂ່ງຂັນລົດບັງຄັບດ້ວຍຈິດຂອງລາວ ເວົ້າວ່າ “ມີແຕ່ຕັ້ງສະມາທິໃສ່ລົດຂອງຂ້າພະເຈົ້າ ແລະ ມັນກໍມະຫັດສະຈັນຫຼາຍ ” ໃນການແຂ່ງຂັນຕ່າງຫາກ, ຄົນຜູ້ນີ້ໄດ້ຊະນະດ້ວຍການຫຼັບຕາຂອງລາວໄວ້ ກຸນແຈສຳຄັນກໍແມ່ນຜ້າມັດຫົວທີ່ເຮັດໂດຍບໍລິສັດ BrainCo ມັນອ່ານກິດຈະກຳໄຟຟ້າຂອງສະໝອງຜູ້ໃຊ້ ຜ່ານເຄື່ອງເຊັນເຊີທີ່ຖືກພັດທະນາຂຶ້ນມາເປັນພິເສດ ດ້ວຍການນຳໃຊ້ວັດຖຸ ໄຮໂດຣເຈລ ມັນຈະວັດແທກຄວາມສາມາດໃນການຕັ້ງສະມາທິຂອງຜູ້ໃຊ້ ດ້ວຍເປົ້າໝາຍໃນການຊ່ວຍເຫຼືອຄົນຜູ້ນຶ່ງໃຫ້ຮຽນຮູ້ການໃຊ້ສະມາທິໃຫ້ດີຂຶ້ນ ຫຼື ຜ່ອນຄາຍ ອີງຕາມການກ່າວຂອງທ່ານ ແມັກສ໌ ນິວລອນ ຈາກບໍລິສັດ BrainCo ທ່ານ ແມັກສ໌ ນິວລອນ, ປະທານກິດຈະການໃນ ສະຫະລັດ ຂອງບໍລິສັດ BrainCo ໄດ້ກ່າວວ່າ “ຖ້າເຈົ້າຕັ້ງໃຈແທ້ໆ, ກິດຈະກຳໃນສະໝອງຂອງເຈົ້າຈະເບິ່ງເປັນອີກແບບນຶ່ງ ຖ້າເຈົ້າມີຈິດໃຈສະຫງົບ ແລະ ຜ່ອນຄາຍແທ້ໆ ເຈົ້າຈະສາມາດຈິນຕະນາການວ່າ ບາງເທື່ອກິດຈະກຳໃນສະໝອງຂອງເຈົ້າຈະເບິ່ງແຕກຕ່າງໜ້ອຍນຶ່ງ ສະນັ້ນພວກເຮົາຈະຈັບເອົາຄວາມແຕກຕ່າງພວກນີ້ ແລະ ບອກຈຳນວນໃນອັດຕາສ່ວນຈາກ 0 ເຊິ່ງແມ່ນການມີຄວາມຜ່ອນຄາຍທີ່ສຸດ ຈົນຮອດ 100, ເຊິ່ງແມ່ນການພົວພັນທີ່ເຈົ້າເຄີຍໄດ້ເຮັດຫຼາຍທີ່ສຸດ ” ສັນຍານໄຟຟ້າຍັງສາມາດຮູ້ສຶກໄດ້ ແລະ ອະທິບາຍຜ່ານກ້າມເນື້ອ ທີ່ຕິດກັບອະໄວຍາວະທຽມນີ້ ມັນລວມມີເຄື່ອງປະມວນຜົນ ແລະ ເຊັນເຊີ ທີ່ຈະເຮັດໃຫ້ທ້າວ ມິນເຈັງ ນີ ເຄື່ອນເໜັງນິ້ວມືຕ່າງໆດ້ວຍຈິດຂອງລາວ ທ້າວ ມິນເຈັງ ນີ, ຜູ້ທີ່ໄດ້ສູນເສຍມືຈາກລະເບີດທີ່ເຮັດເອົາເອງ ໄດ້ກ່າວວ່າ “ຂ້າພະເຈົ້າສາມາດແນມເບິ່ງມັນ, ແລະ ນິ້ວມືທຸກໆນິ້ວກໍເລີ່ມເໜັງຕີງ ມັນມະຫັດສະຈັນຫຼາຍ, ມັນຈິຕະນາການໄດ້ຍາກຫຼາຍ ” ເທັກໂນໂລຈີຄອມພິວເຕີຕໍ່ປະສານກັບສະໝອງຊະນິດນີ້ ແມ່ນວິທີທີ່ມະນຸດຈະພົວພັນກັບເຄື່ອງຈັກໃນອະນາຄົດ ອີງຕາມການກ່າວຂອງທ່ານ ນິວລອນ ທ່ານ ແມັກສ໌ ນິວລອນ ໄດ້ກ່າວວ່າ “ເທັກໂນໂລຈີ, ບາງເທື່ອຫຼາຍທົດສະວັດທີ່ຜ່ານມາ, ພວກເຮົາໄດ້ຄວບຄຸມມັນຢ່າງຊຳນານດ້ວຍມືຂອງພວກເຮົາ ລອງຄິດ ກ່ຽວກັບ ປຸ່ມເປີດປິດໄຟ ແລ້ວພວກເຮົາກະມີໂທລະສັບ iPhone ແລະ ການສຳພັດໜ້າຈໍແມ່ນບໍ? ການພົວພັນລະຫວ່າງ ມະນຸດ ກັບ ເທັກໂນໂລຈີ ແມ່ນຂ້ອນຂ້າງຈະນິ້ມນວນຂຶ້ນ ຕອນນີ້ພວກເຮົາທຸກຄົນໄດ້ໃຊ້ສຽງ ສະນັ້ນບາດກ້າວຕໍ່ໄປຈະແມ່ນຫຍັງ? ບາດກ້າວຕໍ່ໄປແມ່ນຈະອອກມາຈາກສະໝອງຂອງຂ້າພະເຈົ້າໂດຍກົງ, ອອກມາຈາກຄວາມເຈຕະນາຂອງຂ້າພະເຈົ້າ ສູ່ໂລກພາຍນອກ ” ອຸປະກອນທຽມ ແລະ ການແຂ່ງຂັນນີ້ ແມ່ນສ່ວນນຶ່ງຂອງສິ່ງທີ່ຈະເກີດຂຶ້ນໃນອະນາຄົດ